open-index/open-wikipedia-markdown huggingface dataset:
Dódžó

thumb|Výuka kendó v dódžó v Tokiu

**Dódžó** () je v japonských bojových umeniach miesto (miestnosť, telocvičňa, hala), kde sa uskutočňuje výuka niektorého bojového umenia. 

Pôvodne pojem pochádza z čínskeho budhizmu - znamená miesto, kde Budha dosiahol svoje osvietenie, jeho význam sa rozširuje na pomenovanie miest v budhistických chrámoch, určených na náboženské cvičenia. V doslovnom preklade znamená "miesto určené na nasledovanie", "cesta/miesto osvietenia". 

Kategória:Japonské bojové umenia
Cesta II. triedy

náhľad|Cesta II/501 za Jablonovým
náhľad|Označenie cesty II. triedy na Slovensku

**Cesta II. triedy** je cesta na Slovensku a v Česku, ktorá má význam najmä pre dopravu medzi okresmi a krajmi. Zabezpečujú prepojenie miest okresného významu a ciest I. triedy.

Cesta II. triedy môže začínať a končiť hraničným prechodom, na diaľnici, rýchlostnej ceste alebo ceste I. triedy. 

K 1. januáru 2016 sa na Slovensku nachádzalo 3 611 km ciest II. triedy, čo predstavuje 20 % celkovej dĺžky cestných komunikácii na Slovensku. Väčšinu ciest II. triedy vlastnia a spravujú príslušné samosprávne kraje (VÚC), okrem prejazdných úsekov hlavným mestom SR Bratislavou a mestom Košice, kde sú vo vlastníctve a správe týchto miest.

Podľa STN 73 6101 *Projektovanie ciest a diaľnic* je základná kategória pre cesty II. triedy C9,5/80,70 a 60. Ak výkonnostne nepostačuje, je možné použiť kategóriu C11,5/80,70 a 60, prípadne C22,5/100,80 a 70 pre štvorpruhové komunikácie, teda podobne ako pri cestách I. triedy. Výnimočne pri nízkych intenzitách sa dá použiť aj kategória C7,5/70, 60 a 50, pokiaľ ňou neprechádza medzinárodná cesta.

Od rekategorizácie v roku 2003 už cesty II. triedy neplnia funkciu medzinárodných ťahov (európske cesty). Túto funkciu vykonávajú cesty vyššej kategórie. 

Ak značná časť dopravy na ceste II. triedy má tranzitný charakter, môže táto komunikácia obchádzať obec alebo mesto. Značná časť ciest II. triedy má nízku intenzitu dopravy a ekonomickú efektívnosť, preto vytvárať nové prekládky a obchvaty nie je výhodné.

Cesty II. triedy nie sú spoplatnené pre osobnú ani nákladnú dopravu. Niektorí predstavitelia krajov požadujú spoplatnenie týchto ciest pre nákladnú dopravu (najmä úsekov, kde existuje alternatívna trasa po cestách vyšších tried), pretože ich využíva medzinárodná tranzitná doprava, ktorá sa takto chce vyhnúť spoplatneným úsekom diaľnic a ciest I. triedy. Proti spoplatneniu vystupujú združenia nákladných dopravcov, ktorí sa obávajú zníženia konkurencieschopnosti.

## Iné projekty

## Pozri aj
* Zoznam ciest II. triedy na Slovensku

## Referencie

## Externé odkazy
* Slovenská správa ciest

Kategória:Kategórie ciest
Kategória:Cesty II. triedy
Vakoveverica bezblaná

**Vakoveverica bezblaná** () je ohrozený vačkovec.

## Základné dáta
*dĺžka:  15 - 17 cm
*hmotnosť: 100 - 175 g

## Zaujímavosti
Bola znovuobjavená roku 1961 po 52 rokoch predpokladaného vyhynutia.

## Referencie

## Iné projekty

Kategória:Vakovevericovité
Kategória:Kriticky ohrozené druhy
SPD

**SPD** môže byť:
* Sozialdemokratische Partei Deutschlands - Sociálnodemokratická strana Nemecka (jedna z najväčších politických strán v Nemecku)
* Svoboda a přímá demokracie – Tomio Okamura (SPD) - Sloboda a priama demokracia – Tomio Okamura (SPD)  (české politické hnutie založené v roku 2015)
Bojar

thumb|Ruskí bojari
**Bojar** bol príslušník najvyššej feudálnej spoločenskej vrstvy v 10. - 17. storočí v Kyjevskej Rusi, prvom bulharskom cárstve, Valašsku a moldavskom kniežatstve a od 14. storočia aj v Rumunsku. V 17. storočí sa v Rusku ako bojar označoval aj každý veľkostatkár z pohľadu od neho závislého obyvateľstva. Takto aj v ruštine vzniklo dnešné slovo bare/barin - pán.

## Referencie
* http://encycl.yandex.ru/dict/bse/article/00009/99900.htm

Kategória:Šľachta
Najvyšší soviet Zväzu sovietskych socialistických republík

thumb|Odznak poslanca Najvyššieho sovietu ZSSR
[thumb|Sídlo Najvyššieho sovietu ZSSR v [Moskva|Moskve]]

**Najvyšší soviet Zväzu sovietskych socialistických republík** () bola v rokoch 1938 - 1991 dvojkomorová Rada v Sovietskom zväze, ktorá sa skladala z dvoch rovnoprávnych komôr - Rady Zväzu a Rady Národov. 

Okrem Najvyššieho sovietu ZSSR v Sovietskom zväze existovali aj jednokomorové Najvyššie soviety vo všetkých zväzových a autonómnych republikách ZSSR.

Od roku 1989 sa kandidáti do Najvyššieho sovietu ZSSR vyberali na Zjazde národných poslancov.

## Poznámky
#  Do roku 1993 existoval Najvyšší soviet Ruskej sovietskej federatívnej socialistickej republiky, do roku 1996 Najvyšší soviet Bieloruskej sovietskej socialistickej republiky a Najvyššia Rada Ukrajiny (ukrajinský parlament) funguje dodnes.
#  Najvyšší orgán moci v Sovietskom zväze (1989 - 1991), Ruskej SFSR (1990 - 1993) a Dagestanskej ASSR (1990 - 1994). Myšlienka vzniku tohto orgánu pochádza z pera Michaila Sergejeviča Gorbačova, ktorý ju rozvinul na 19. celozväzovej konferencii Komunistickej strany Sovietskeho zväzu v roku 1988.

Kategória:Sovietsky zväz
Bitka o Velikije Luki

**Bitka o Velikije Luki** známa i ako **Velikolukská útočná operácia** bola ozbrojené stretnutie jednotiek sovietskeho Kalininského frontu a nemeckej 3. tankovej armády počas zimy 19421943. Bola sverným krídlom úderu sovietskych vojsk počas 2. Rževsko-syčevskej ofenzívy (operácia Mars). Jej cieľom bolo obsadiť historické mesto Velikije Luki. Bola príkladom zlyhania nemeckých snáh o znovunadviazanie kontaktu s obkľúčenými jednotkami.

Velikije Luki sú starobylé ruské pevnostné mesto. Sú dôležitým dopravným uzlom, o ktorý sa tvrdo bojovalo úž počas prvých bojov pred Moskvou v roku 1941. V priebehu roku 1942 bolo mesto ostreľované sovietskym delostrelectvom a rozhodujúci útok bol plánovaný na koniec roku.

19. novembra 1942 Sovieti začali po celom úseku východného frontu niekoľko významných ofenzív. Najznámejšou sa stala operácia Uran pri Stalingrade, menej známou bola operácia Mars v oblasti Rževa. Jej súčasťou bol i útok na Velikije Luki. Sovieti pre pripravovanú ofenzívu sústredili veľké sily, do 100 000 mužov a niekoľkonásobne prevyšovali nemeckých obrancom, ktorých bolo len okolo 20 000. Do konca novembra Nemci mesto pomerne úspešne bránili, ale v druhej polovici decembra prešli Sovieti do útoku s veľkým množstvom tankov, mesto obkľúčili a prenikli aj do jeho ulíc. V meste zostali dve ohniská nemeckého odporu, ktoré sa v priebehu prvej polovice januára 1943 podarilo zlikvidovať. 

V bojoch zahynulo alebo bolo zajatých 72 348 sovietskych vojakov, ďalších 72 348 bolo ranených. Nemecké straty činili najmenej 17 000 mŕtvych a ranených a 3 000 zajatých.

## Referencie


Kategória:Bitky druhej svetovej vojny
Kategória:Bitky v Sovietskom zväze
Kategória:Bitky v Rusku
Kategória:Bitky Nemecka počas druhej svetovej vojny
Kategória:Bitky Sovietskeho zväzu počas druhej svetovej vojny
Kategória:Bitky na východnom fronte druhej svetovej vojny
Kategória:Bitky v 1942
Kategória:Bitky v 1943
Rada Zväzu Najvyššieho sovietu Zväzu sovietskych socialistických republík

**Rada zväzu Najvyššieho sovietu Zväzu sovietskych socialistických republík** () bola jedna z komôr Najvyššieho sovietu ZSSR, zložená zo 750 poslancov. Tých volilo vyše 300 000 oprávnených voličov vo všetkých okresoch Sovietskeho zväzu. Do volieb ich vždy nominovala Komunistická strana Sovietskeho zväzu.

## Predsedovia
* Andrej Andrejevič Andrejev (1938 - 1946)
* Andrej Alexandrovič Ždanov (1946 - 1947)
* Ivan Andrejevič Parfenov (1947 - 1950)
* Michail Alexejevič Jasnov (1950 - 1954)
* Alexander Petrovič Volkov (1954 - 1956)
* Pavel Pavlovič Lobanov (1956 - 1962)
* Ivan Vasilevič Spiridonov (1962 - 1970)
* Alexej Pavlovič Šitikov (1970 - 1984)
* Lev Nikolajevič Tolkunov (1984 - 1988)
* Jurij Nikolajevič Christoradnov (1988 - 1989)
* Jevgenij Maximovič Primakov (1989 - 1990)
* Ivan Laptev (1990 - 1991)
* Konstantin Dmitrievič Lubenčenko (1991)

Kategória:Sovietsky zväz
Jozef Kupertínsky

Svätý **Jozef Kupertínsky** (vlastným menom *Giuseppe Maria Desa*; * 17. jún 1603, Copertino, Taliansko – † 18. september 1663, Osimo) bol taliansky katolícky kňaz a svätec. Je patrónom pilotov, letcov, leteckých pasažierov, kozmonautov, parašutistov a slabých študentov.

## Život
Narodil sa v mestečku Copertino v chudobnej rodine. Jeho otec, Felice Desa, bol tesár. Počas detstva mal zdravotné problémy (mal otvorené ústa, koleno mu ustavične hnisalo, na hlave mal zapáchajúcu vyrážku), ktoré boli spôsobené matkiným ťažkým pôrodom. Začal chodiť do školy, ale pre svoj zdravotný stav veľa vedomostí nezískal. O päť rokov na to sa zázračne uzdravil.

Chcel sa stať kňazom, ale preto, že nemal školské vzdelanie ho neprijali k minoritom, ani k menším bratom. Prijali ho až kapucíni. 15. augusta 1620 prijal rehoľné meno Štefan Kupertínsky. Takmer o rok neskôr ho prepustili s odôvodnením, že nie je schopný viesť rehoľný život. V roku 1626 ho napokon prijali k minoritom a o dva roky na to bol vysvätený za kňaza a prijal meno Jozef Kupertínsky.
4. okóbra 1630 mal prvýkrát levitáciu – vznášal sa nad zemou. Predstavení sa stavali k Jozefovi veľmi nedôverčivo. V októbri 1638 ho poslali do Neapola, aby tamojšia inkvizícia prešetrila jeho počínanie. Rímska kongregácia Svätého ofícia ho oslobodila od obvinenia predstieranej svätosti a zneužívania ľudovej dôverčivosti. 

Zomrel 18. septembra 1663. Pápež Benedikt XIV. ho vyhlásil v roku 1753 za blahoslaveného a Klement XIII. v júli 1767 za svätého.

## Referencie

## Externé odkazy
* Jozef Kupertínsky, kňaz, rehoľník - zivotopisysvatych.sk
* Sv. Josef Kupertinský - Iosephus de Cupertino 
* Jozef Kupertínsky 

Kategória:Talianski katolícki svätci
Kategória:Kanonizovaní Klementom XIII.
Kategória:Blahorečení Benediktom XIV.
Kategória:Katolícki svätci majúci sviatok 18. septembra
Rada Národov Najvyššieho sovietu Zväzu sovietskych socialistických republík

**Rada Národov Najvyššieho sovietu Zväzu sovietskych socialistických republík** () bola jedna z dvoch komôr Najvyššieho sovietu ZSSR, ktorá spolčovala 750 poslancov. Do rady sa volilo v pomere 32 poslancov z každej zväzovej republiky: 11 poslancov z každej autonómnej republiky: 5 poslancov z každej autonómnej oblasti: 1 poslanec z každého autonómneho okruhu.

## Predsedovia
* Nikolaj Michajlovič Švernik (1938 - 1946)
* Vasilij Vasilevič Kuznecov (1946 - 1950)
* Žumabaj Šajachmetovič Šajachmetov (1950 - 1954)
* Vilis Tenisovič Lacis (1954 - 1958)
* Jan Boľdemarovič Pejve (1958 - 1966)
* Justas Ignovič Paleckis (1966 - 1970)
* Jadgar Sadykovna Nasriddinova (1970 - 1974)
* Vitalij Petrovič Ruben (1974 - 1984)
* August Eduardovič Voss (1984 - 1989)
* Rafik Nišanovič Nišanov (1989 - 1991)
Chyžník

**Chyžník** môže byť:

*prítok Čiernej Oravy ústiaci do Oravskej priehrady, pozri Chyžník (Chyżne)
*prítok Čiernej Oravy ústiaci v Poľsku, pozri Chyžník (Chyżnik)

## Pozri aj

*Chyżne
*Malý Chyžník
Čierna Orava

**Čierna Orava** () je rieka tečúca v Poľsku, spolu s Bielou Oravou je zdrojnicou rieky Oravy. Pred vybudovaním vodnej nádrže v roku 1952 merala , v súčasnosti má , ústi do Oravskej priehrady a územím Slovenska priamo nepreteká. Konvenčne sa považuje za ľavostranný prítok Bielej Oravy, je teda tokom IV. rádu.

## Prameň
Pramení v Poľsku na západnom svahu vrchu Góra Żeleźnica () na území obce Bukowina-Osiedle.

## Opis toku
Od prameňa tečie sprvu na sever, potom na severozápad cez obec Harkabúz a ďalej na západ cez Podsarnie. Pri osade Grapy sa stáča na juhozápad, preteká cez Podvlk, tečie severojužným smerom až do obce Jablonka, pričom pri obci Oravka vytvára dva výrazné meandre. Pod Jablonkou sa následne stáča a tečie juhozápadným smerom až k ústiu do priehrady JJV od obce Lipnica Wielka v nadmorskej výške  Pred vybudovaním priehrady rieka na dolnom toku výrazne meandrovala a s Bielou Oravou sa spájala pri obci Ústie. Horný tok rieky (po obec Podwilk) sa označuje ako *Orávka* (poľsky *Orawka*).

## Geomorfologické celky
*Paśmo Orawsko-Podhalańskie
*Kotlina Orawsko-Nowotarską
*Oravská kotlina (časť povodia na Slovensku)

## Prítoky
*ľavostranné: Oravka/Orawka, Psí potok/Psi Potok, Viselec/Wisielec, Pekelník/Piekielnik, Jasovský potok /Jasiowski Potok, Chyžník/Chyżnik, Chyžník 2/Chyżny, Jelešňa/Jeleśna
*pravostranné: Bubenský potok/Bębeński Potok, Potok Prietrakovský/Potok Pietrzakowski, Zubrica/Zubrzyca, Sihlec /Syhlec, Lipnica, Kriváň/Krzywań

## Obce
*Bukowina-Osiedle
*Harkabúz
*Podsarnie
*Podvlk
*Oravka
*Jablonka
*Oravské Hámre (zaplavená)
*Osada (zaplavená)
*Ústie (zaplavená)

## Referencie

Kategória:Rieky na Slovensku
Kategória:Rieky v Poľsku
Kategória:Povodie Oravy
Plaketa profesora MUDr. Jana Janského

150px|alt=Bronzová Janského plaketa|náhľad|Bronzová Janského plaketa
**Plaketa profesora MUDr. Jana Janského** alebo hovorovo **Janského plaketa** (v Česku aj **Janského medaila**) je ocenenie odovzdávané bezpríspevkovým darcom krvi. Ocenenie je pomenované po Jánovi Janskom, českom lekárovi a psychiatrovi, objaviteľovi štvrtej krvnej skupiny.

Janského plakety sa udeľujú v Česku a na Slovensku. Udeľuje ich organizácia Červeného kríža. 

## Udeľované plakety
* *Bronzová *'Janského plaketa***: 10 bezplatných odberov krvi
* ''Strieborná '''Janského plaketa***: 20 bezplatných odberov krvi
* *Zlatá *'Janského plaketa***: ženy 30/muži 40 bezplatných odberov krvi
* ''Diamantová '''Janského plaketa***: ženy 60/muži 80 bezplatných odberov krvi

## Pozri aj
*Krv
*Darovanie krvi
*Krvné skupiny

## Externé odkazy
*Slovenský Červený kríž - Oceňovanie darcov krvi (Plakety a medaily)

## Zdroj

Kategória:Medicína
Kategória:Slovenské ocenenia
Kategória:České ocenenia
Vakoveverica sťahovavá

**Vakoveverica sťahovavá** () je druh z čeľade Pseudocheiridae má charakteristický stočený chvost, jeho špička je zospodu holá. 

## Výskyt
Vyskytuje sa v niekoľko poddruhoch v celej východnej a juhovýchodnej Austrálie od Yorského polostrova až po východ Južnej Austrálie, okrem toho na Tasmánii. Obýva lesy a oblasti s hustými krovinami.
## Základné dáta

Dĺžka vakoveverice sťahovavej je 30 až 35 cm. Jej hmotnosť je 700 až 1100 g.

## Zaujímavosti
Po Kusu líščom je vakoveverica sťahovavá najčastejším stromovým vačkovcom. Obdobne ako kusu liščí sa vyskytuje aj v záhradách a parkoch veľkých miest na východnom pobreží. Živí sa predovšetkým lístím, ale aj kvetmi a plodmi, a občas vyprázdňuje záhrady. Ako väčšina vakoveveríc, je bylinožravá.

## Referencie

## Iné projekty

## Zdroj
* 
* Slovenský názov podľa knihy Zviera

Kategória:Pseudocheiridae
Kategória:Najmenej ohrozené druhy
Prezídium Najvyššieho sovietu Zväzu sovietskych socialistických republík

**Prezídium Najvyššieho sovietu Zväzu sovietskych socialistických republík** (po rusky: *Президиум Верховного Совета СССР*) bol orgán štátnej moci v Sovietskom zväze, ktorý sa skladal z predsedu a jeho 15 podpredsedov (jeden z každej zväzovej republiky), sekretára a 20 členov. Jeho členovia sa volili na základe voľby Najvyššieho sovietu ZSSR (za ktorého chod aj počas celej svojej činnosti zodpovedal) na prvom spoločnom zhromaždení a zasadaní oboch komôr parlamentu každého pravidelného funkčného obdobia z počtu zhromaždených poslancov.

Takéto prezídiá boli aj v jednotlivých zväzových republíkách ZSSR, kde ich právomoci určovala miestna ústava platná v každej zväzovej republike ZSSR.

Podľa Ústavy Zväzu sovietskych socialistických republík mal plnú moc vo/v:
* vydávaní rozhodnutí;
* rozbore platných zákonov ZSSR;
* rozpustení Najvyššieho sovietu ZSSR na základe článku 47 Ústavy ZSSR;
* vytýčení termínu nových predčasných volieb;
* organizovaní celonárodného referenda alebo referenda v ktorejkoľvek zväzovej republike;
* zrušení ustanovení a nariadení Rady ministrov ZSSR a Rady ministrov zväzových republík v prípade ich nesúladu so zákonom;
* menovaní ministov;
* vymenovávaní a odovzdávaní radov a medailí ZSSR občanom ZSSR;
* ustanovení čestných titulov ZSSR a ich osvojenie;
* ustanovení vojenských, diplomatických a iných špeciálnych titulov;
* udelení amnestie a milosti;
* vymenovaní a odvolávaní najvyššieho veliteľa ozbrojených síl ZSSR;
* vyhlásení plnej a čiastočnej mobilizácie;
* vyhlásení vojny v prípade vojenského napadnutia ZSSR iným štátom alebo v prípade potreby splnení medzinárodných zmlúv a dohôd s inými štátmi o vzájomnej obrane pred agresorom;
* ratifikácii medzinárodných zmlúv ZSSR;
* vymenovaní a odvolávaní veľvyslancov ZSSR do/v iných krajín;
* prijímaní vyznamenaní iných štátov a diplomatov zahraničných krajín;
* vyhlásení vojny v jednotlivých oblastiach ZSSR alebo v celej krajine v záujme obrany sovietskeho štátu alebo spoločenského poriadku a štátnej bezpečnosti;
* rozhodnutí udeliť uchádzačom sovietske občianstvo;
* rozhodnutí vziať občanom ZSSR sovietske občianstvo v prípade dobrovoľného odchodu z krajiny.

Kategória:Dejiny Sovietskeho zväzu
Vakoveverica lemurovitá

**Vakoveverica lemurovitá** () je druh kengury z čeľade Pseudocheiridae. Pripomína tvarom, a telesnými proporciami poloopice lemury.

## Základné dáta
Dĺžka vakoveverice lemurovitej je 31 - 40 cm a chvost je dlhý 32 37 cm. Hmotnosť je 800 - 1000 g.

## Zaujímavosti
Má dlhý hnedý chvost s neosrstenou špičkou, ktorý je silne ovíjavý, slúži na uchopovanie vetiev a ako kormidlo pri až trojmetrových „voľných pádoch“ v korunách stromov v dažďových lesov.

## Referencie

## Iné projekty

## Zdroj
* 

Kategória:Pseudocheiridae
Kategória:Takmer ohrozené druhy
Jan Janský

[thumb|Jan Janský na bronzovej [Plaketa profesora MUDr. J. Janského|Janského plakete]]

Prof. MUDr. **Jan Janský** (* 3. apríl 1873, Praha – † 8. september 1921, Černošice) bol český neurológ a psychiater. Ako jeden z prvých opísal delenie ľudskej krvi na štyri základné krvné skupiny I, II, III a IV. Toto rozdelenie najprv predniesol v novembri 1906 v Spolku českých lekárov a neskôr v roku 1907 publikoval v Sborníku klinickom pod názvom Hematologická studie u psychotiků. Toto rozdelenie vzniklo ako vedľajší produkt jeho psychiatrickej výskumnej činnosti. Sám Janský sa už ďalej výskumom krvi nezaoberal. Označenie krvných skupín ako A, B, AB a 0 bolo zavedené až v tridsiatych rokoch 20. storočia.

Janský študoval medicínu na Karlovej univerzite v Prahe. Od roku 1899 pracoval na psychiatrickej klinike, v roku 1914 bol vymenovaný za profesora a zástupcu prednostu psychiatrickej kliniky. Počas prvej svetovej vojny slúžil dva roky ako lekár na fronte, po srdcovom infarkte bol prepustený zo služby. Po vojne pracoval ako neuropsychiater v pražskej Ústrednej vojenskej nemocnici.

Jan Janský bol propagátorom darcovstva krvi. Na jeho počesť sa dobrovoľným darcom krvi v Česku a na Slovensku udeľuje Plaketa profesora MUDr. Jana Janského.

## Zaujímavosti
* V roku 1953 nakrútil režisér Martin Frič film *Tajemství krve*  dokumentujúci život Jana Janského. Hlavnú rolu v tomto farebnom filme hral Vladimír Ráž.

## Pozri aj
*krvné skupiny
*darovanie krvi
*Plaketa profesora MUDr. Jana Janského

## Zdroj

Kategória:Českí psychiatri
Kategória:Neurológovia
Kategória:Hematológovia
Kategória:Osobnosti z Prahy
Vakoveverica norfolská

**Vakoveverica norfolská** (*Petaurus norfolcensis*) je druh vakoveverice a patrí do taxónu vačkovcov.

## Základné dáta
*dĺžka: 18 - 23 cm
*hmotnosť: 200 - 300g

## Výskyt
Vyskytuje sa vo východnej Austrálií.

## Zaujímavosti
Má lietaciu blanu, ktorá sa tiahne od piateho prsta prednej nohy k zadnej nohe. Ako kormidlo jej slúži huňatý chvost, pri ktorom dokáže preplachtiť až 50 metrové vzdialenosti pri premiestňovaní sa medzi stromami alebo pri úniku.

## Iné projekty

## Referencie

## Zdroj
*Slovenský názov podľa knihy Zviera

Kategória:Vakovevericovité
Kategória:Najmenej ohrozené druhy
Vakoveverica trojpása

**Vakoveverica trojpása**  () je druh z čeľade vakovevericovité. Ľahko poznateľná podľa nápadných čiernobielych pruhov, ktoré pripomínajú pruhy skunka. Vakoveverica trojpása má tiež prenikavý, len ťažko odstraniteľný pach.

## Výskyt
V severnom Queeslandu, v dažďových lesoch pozdĺž pobrežia, okrem toho i na Novej Guinei.

## Základné dáta
Dĺžka vakoveverice trojpásej je 25 až 27 cm. Jej hmotnosť je 250 až 400 g.

## Zaujímavosti
Je typickým zvieraťom dažďového lesa, šplhajúcim vo vetvičkách stromov s ohromujúcou zručnosťou a rýchlosťou. Pri hľadaní hmyzu prezerá predovšetkým dutiny vetiev, duté stromy a štrbiny pod borkou stromov. Živí sa však i bobulami, plodmi a medom. Vyťahuje larvy z dreva pazúrom štvrtého prstu a pomocou dlhého jazyka. Akokoľvek je hojne rozšírená je ju pozorovať jen zriedka.

## Iné projekty

## Referencie

## Zdroj
*
*Slovenský názov podľa knihy Zviera

Kategória:Vakovevericovité
Kategória:Najmenej ohrozené druhy
Vakoveverica veľká

**Vakoveverica veľká** () patrí do skupiny vačkovcov.

## Základné dáta
*dĺžka: 35 - 48 cm, chvost 45 - 60 cm
*hmotnosť: 0,9 - 1,5 kg

## Výskyt
Východná Austrália.

## Referencie

## Iné projekty

## Zdroj
* 
* Slovenský názov podľa knihy Zviera

Kategória:Vakovevericovité
Kategória:Zraniteľné druhy
Koliza krpatá

**Koliza krpatá** alebo **kolíza krpatá** (lat. *Trichogaster lalius*, staršie: *Colisa lalia*) je druh ryby z čeľade *[[Osphronemidae]]*.

## Pôvod
Pochádza z južnej Ázie (severovýchodná India, Bangladéš).

## Zdroj
* *Thomas Romig - Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Osphronemidae
Kategória:Labyrintkovité
Kategória:Akváriové ryby
Otto Kaušitz

**Otto Kaušitz** (pseudonym **Otto Ivančan**; * 19. máj 1909, Piešťany – † 30. apríl 1982, Bratislava) bol slovenský libretista, textár a prekladateľ. Napísal texty približne k 150 piesňam a 30 libriet k operetám. Ako prekladateľ preložil veľa operiet do maďarčiny a nemčiny a tým propagoval slovenskú hudbu v zahraničí. Prekladal aj diela z maďarčiny, nemčiny a ruštiny do slovenčiny.

## Zo života
V čase prvej Slovenskej republiky napísal text hymny Hlinkovej gardy „Pod slovenským nebom verne chránia“.

V roku 1951 sa stal členom zboru a umeleckým tajomníkom v divadle na Novej scéne.

Bol redaktorom vo Zväze slovenských skladateľov a koncertných umelcov (po roku 1990 Spolok slovenských skladateľov v rámci Slovenskej hudobnej únie), redaktor vo vydavateľstve Supraphon a redaktor v Slovenskom hudobnom fonde.

## Dielo
### Operety (výber)
* 1940 *[[Pod cudzou vlajkou]]* (libreto spolu s Celom Radványim, Hudba: Gejza Dusík)
* 1941 *[[Turecký tabak]]* (hudba: Gejza Dusík)
* 1943 *[[Osudný valčík]]* (hudba: Gejza Dusík)
* 1957 *[[Z prístavu do prístavu]]* (hudba: Karol Elbert)

## Muzikál
* *Skôr než odídeš* (hudba: Jozef Frank-Zemplínsky, libreto: Otto Kaušitz)

### Piesňová tvorba a libretá

Pozn. K pár piesňam okrem textu vytvoril aj hudbu.

## Referencie

## Externé odkazy
* hc.sk pdf

Kategória:Slovenskí textári piesní
Kategória:Slovenskí prekladatelia
Kategória:Operetní skladatelia
Kategória:Libretisti
Kategória:Osobnosti z Piešťan
Cichlazoma červenohrdlá

**Cichlazoma červenohrdlá** (lat. *Thorichthys meeki* syn. *Cichlasoma meeki*) je druh ryby z čeľade cichlidovité (*Cichlidae*).

## Pôvod
Pochádza zo Strenej Ameriky (polostrov Yucatán).

## Zdroj
* Thomas Romig: *Příroda do kapsy: Akvarijní ryby* ISBN 80-205-1033-8

## Iné projekty
 

Kategória:Cichlidovité
Kategória:Akváriové ryby
Chotár

**Chotár** môže byť:
* kataster obce, čiže všetko územie tvoriace obec, pozri obec (Slovensko)
* extravilán obce, pôvodne najmä role a polia v ňom, pozri pod extravilán
* historicky: pole
**ako druh hranice*:
** hranica medzi katastrami obcí, čiže medzi územiami tvoriacimi tieto obce, pozri chotár (hranica obce)
** nárečovo a historicky: hranica štátu, krajiny či panstva, pozri napr. pod štátna hranica
** nárečovo: celinová medza oddeľujúca dve role
** historicky: znak (napr. kameň, strom, hrádza), ktorý označuje hranicu medzi pozemkami, majetkami alebo katastrami obcí, pozri pod hraničný znak
* časť mesta Nová Baňa, pozri Chotár (Nová Baňa) 
* názov vrchu:
** v katastrálnom území Sebechleby, pozri Chotár (274 m n. m.)
** v katastrálnom území Zuberec a Habovka, pozri Chotár (841 m n. m.)
** v katastrálnom území Hostie, pozri Chotár (432 m n. m.)
* skrátený názov:
** obce v okrese Galanta, pozri Dolný Chotár
** časti obce Brhlovce v okrese Levice, Kamenný Chotár 
** časti obce Beladice v okrese Zlaté Moravce, pozri Pustý Chotár

## Referencie
Slobodné Fórum Mladých

**Slobodné Fórum Mladých** (skratka **SFM**) je združenie mladých, ktoré vzniklo v rámci Slobodného Fóra. Slobodné Fórum Mladých vzniklo v roku 2008. Orientácia Slobodného Fóra Mladých je na liberálny priestor.

## Vedenie Slobodného Fóra Mladých
* Peter Vozár – predseda SFM 
* Roman Futo – podpredseda SFM 
* Alexandra Pafčová – podpredsedníčka SFM 
* Vítězslav Jureček – výkonný manažér SFM

## História
* 9. jún 2008 – založenie združenia

Kategória:Politika na Slovensku
Lipnica

**Lipnica** môže byť:

*rod tráv, pozri Lipnica (rod rastlín)
*chránené územie, pozri Lipnica (chránený areál)
*rieka v Poľsku
**prítok Čiernej Oravy, pozri Lipnica (prítok Čiernej Oravy)
**prítok Malej Nisy, pozri Lipnica (prítok Malej Nisy)
*obec v Poľsku
**v gmine Dębowa Łąka, pozri Lipnica (gmina Dębowa Łąka)
**v gmine Dzikowiec, pozri Lipnica (gmina Dzikowiec)
**v gmine Lipnica, pozri Lipnica (gmina Lipnica)
**v gmine Małogoszcz, pozri Lipnica (gmina Małogoszcz)
**v gmine Ostrowite, pozri Lipnica (gmina Ostrowite)
**v gmine Poddębice, pozri Lipnica (gmina Poddębice)
**v gmine Rokitno, pozri Lipnica (gmina Rokitno)
**v gmine Szamotuły, pozri Lipnica (gmina Szamotuły)
**v gmine Szczecinek, pozri Lipnica (gmina Szczecinek)
**v gmine Środa Śląska, pozri Lipnica (gmina Środa Śląska)
**v gmine Wołów, pozri Lipnica (gmina Wołów)

## Pozri aj

*Nová Lipnica, súčasť obce Dunajská Lužná
*Lipnica Dolna
*Lipnica Górna
*Lipnica Mała
*Lipnica Murowana
*Lipnica Wielka
*Lipnice
Borový potok

**Borový potok** môže byť:

* prítok Hrona vo Zvolene, pozri Borový potok (prítok Hrona)
* prítok Klenovskej Rimavy v povodí Rimavy, pozri Borový potok (prítok Klenovskej Rimavy)
* prítok Pekelníka v povodí Oravy v Poľsku, pozri Borový potok (prítok Pekelníka)
Viselec

**Viselec** môže byť:

*prítok Sedlického potoka v povodí Hornádu na Slovensku, pozri Viselec (prítok Sedlického potoka)
*prítok Čiernej Oravy v povodí Oravy v Poľsku (poľ. *Wisielec*), pozri Viselec (prítok Čiernej Oravy)
Ulamá

[thumb|right|[Osmanský álim - r. 1878]]
**Ulamá** (, jednotné číslo  = vedec, učenec) je kolektívny názov pre vykladačov islamskej náboženskej múdrosti a zákonov. **Álim** je spravidla teológ a právnik, keďže v islame tieto pojmy splývajú.

V rôznych islamských tradíciách majú ulamá rôzny vplyv a úlohy. Najsilnejší vplyv majú v šiítskom islame, kde je ich rola inštitucionalizovaná; inde zohrávajú úlohu lokálnej náboženskej autority, zodpovedajú za správny výklad učenia islamskej viery. Ich úlohy zahŕňajú buď autoritatívne poučenie, alebo ochranu tradičných islamských vedomostí a praktík. 

Álim má porovnateľné postavenie ako kresťanský kňaz, no celkovo má ich vplyv už v 20. storočí klesajúcu tendenciu. Pochádzajú spomedzi nich vodcovia moslimského náboženského života (mutakallim, mudžtahid), vykladači náboženského práva (muftí), sudcovia (kádí), učitelia a niektoré politické osobností. 

## Zdroje
* Tento článok čerpal celkom alebo z väčšej časti z prekladu článkov v inojazyčných Wikipédiách (eo a de)

Kategória:Islam
Dolina Studeného potoka

**Dolina Studeného potoka** je typickou ľadovcovou dolinou.
Pod sútokom Veľkého a Malého Studeného potoka prúd vody od výšky 1282 m nad morom prerezáva význačne zaguľatený skalný skok so zvyškami neodplavených veľkých balvanov, pričom sa prúd vody valí početnými perejami a tromi kaskádami vysokými spolu 42 metrov. Zo spomínaných skalných stupňov sa vynímajú mohutnosťou, ktoré potok prekonáva vodopádmi  najmä Veľký Studenovodský vodopád a Dlhý Studenovodský vodopád. Pozoruhodným javom na dne  skalného koryta sú početné krútňavové hrnce o priemere jeden a pol až tri metre a s hĺbkou až 3 metre.

## Pozri aj
* Malá Studená dolina
* Veľká Studená dolina

## Iné projekty

## Externé odkazy
* Poloha na turistickej mape

Kategória:Doliny Vysokých Tatier
Európska cesta 35

**Európska cesta 35** (*E35*) je európska cesta, ktorá začína v holandskom Amsterdame, ide cez Frankfurt a Bazilej do Ríma. Jej dĺžka je 1 647 km a je súčasťou trasy Hansestädte–Frankfurt–Bazilej. 

## Priebeh
E35 začína na A10 v Amsterdame, potom pokračuje cez A2 a A12. V Nemecku vedie cez A3, A67 a A5. Vo Švajčiarsku vedie po A2. V Taliansku vedie po Autostrada dei Laghi, A50 a nakoniec po A1.

## Galéria

KnOudenrijn1997.jpg|Križovatka Oudenrijn pri Utrechte (Holandsko)
Autobahnkreuz Breitscheid Ratingen.jpg|Križovatka A3, A52 a A524 (Nemecko)
AutobahnA3.JPG|A3 pri Neandertal v Erkrath (Nemecko)

A3-Blitzer-ElzerBerg.JPG|Most pri Elzer Berg (Nemecko)
BAB3_Koelner_Ring.jpg|Obchvat Kolína (Nemecko)
A3 westerwald.jpg|A3 pri moste nad Hallerbachskú dolinu (Nemecko)

Duisburg, Expo-Brücke, 2015-07 CN-01.jpg|Most Expo pri Duisburgu (Nemecko)
Gotthard-Strassentunnel Nord-Süd-8915.jpg|Jednorúrový tunel Gotthardský cestný tunel (Švajčiarsko)


## Referencie

## Iné projekty

35
Kategória:Cestná infraštruktúra v Holandsku
Kategória:Cestná infraštruktúra v Nemecku
Kategória:Cestná infraštruktúra vo Švajčiarsku
Kategória:Cestná infraštruktúra v Taliansku
Zlatá tretra

:*Nemýliť si s pojmom [[Atletické tretry]].
*'Zlatá tretra''' je atletický míting, ktorý sa koná od roku 1961 v Ostrave. V roku 1999 sa míting nekonal pre nedostatok sponzorov. V súčasnosti patrí míting do kategórie IAAF Super Grand Prix.

## Rekordy mítingu
### Muži

### Ženy

## Zdroj

## Externé odkazy
* oficiálna webstránka 

Kategória:Atletické súťaže
Kategória:Šport v Ostrave
Kocourkovo, aneb: Jen abychom v hanbě nezůstali

**Kocourkovo, aneb: Jen abychom v hanbě nezůstali** je divadelná hra Jána Chalupku z roku 1830. K napísaniu tohto diela ho viedla malomeštiacka spoločnosť v Brezne, kde v tom čase pôsobil. Podobnú malomeštiacku tematiku majú aj iné jeho diela.

Tému Kocúrkova Chalupka pravdepodobne prevzal z českých literárnych vzorov. Pojem *Kocúrkovo* je dodnes používaný a aktuálny, slúži na satirické pomenovanie prostredia s obmedzenými ľuďmi.

Hra má 3 dejstvá.

## Obsah

### 1. dejstvo
V Kocúrkove zasadá cirkevný konvent, ktorý má zvoliť nového učiteľa. Kandidáti sú dvaja. Majster Tesnošil, ktorému sa nechce šiť topánky a radšej funkcionárči, podporovaný ženou a susedou, lobuje za syna susedy Martina, ktorého by mal rád za zaťa. Ženy ostanú samy a začne typická kocúrkovská ženská hra plná falše a ohovárania. Tesnošil sa vráti so správou, že bol zvolený neznámy Sloboda, ktorého podporil chudobný zeman pán z Chudobíc, naprotiveň kňazovi. Všetky ženy menia plány, lebo ho chcú získať ako ženícha pre svoje dcéry.	

### 2. dejstvo
Dej sa odohráva pod Tatrami, študenti sa vracajú cez hory domov. Vládne medzi nimi veselá nálada. Prepadnú ich zbojníci, no neublížia im.

### 3. dejstvo
Pán z Chudobíc býva v dome bez okien a pred domom je kopa hnoja. Demonštruje svoju vzdelanosť používaním latinských formuliek. Vyniká jeho láska k maďarčine, ktorú neovláda, hoci jeho syn Attila je poriadny Maďar. Ničomu nerozumie, ale pretože je zeman, rozhoduje o miestnej škole. Sloboda však odmietne učiť v škole po maďarsky a nakoniec si zoberie za ženu Ľudmilu, dcéru chudobného učiteľa. Tesnošilovci sa naďalej budú obracať „len aby v hanbe neostali.“

## Postavy

### Tesnošilovci
Tesnošilovci - obmedzená, malomeštiacka rodina, vyvyšujúca sa nad Slovákov; chvália len Maďarov

### Pán z Chudobíc
* schudobnený zeman, ktorého cieľom je pomaďarčiť Kocúrkovo; dúfa, že mladý slobodný učiteľ Sloboda sa mu prispôsobí, ale Sloboda je uvedomelý Slovák.
* je neporiadny a lenivý, keď ho Sloboda hľadá, nájde ho podľa kopy hnoja. Charakterizuje ho už aj meno - skúpy, dúfa, že pomaďarčením získa úctu, postavenie, peniaze, úrad a rešpekt. Chalupkovi ide o výsmech nevzdelanosti (chvastá sa vedomosťami svojho syna, ktorý je nahlúply) a aj maďarizácie Slovákov.
* ide o odnárodneného, nemorálneho, lenivého zemana v sociálnom a mravnom úpadku

### Sloboda
* aj jeho charakterizuje meno - nie je proti Maďarom ani maďarčine, ale je proti pomaďarčovaniu Slovákov

* je vzdelaný, vtipný, jeho slovami autor kritizuje Kocúrkovo

## Inscenácie
* Kocúrkovo. Réžia: Rastislav Ballek. Slovenské národné divadlo. 2023
** Inscenácia získala ceny Dosky 2023 za najlepšiu scénickú hudbu sezóny, za najlepšiu scénografiu sezóny, za najlepšiu réžiu sezóny, a za najlepšiu inscenáciu sezóny.

Kategória:Slovenské divadelné hry
Kategória:Divadelné komédie
Apollónios Eidografos

**Apollónios Eidografos** (*Apollónios eidografos*, † 175 pred Kr.) bol alexandrijský gramatik druhej polovice 3. stor. pred Kr. Vysvetľoval diela gréckeho dramatika Aristofana a podieľal sa na usporiadaní básní Pindara. 

Bol (medzi Eratosthenom a Aristofanom) predstaveným starovekej Alexandrijskej knižnice.

## Zdroje

Kategória:Úmrtia v 2. storočí pred Kr.
NRLMSISE-00

thumb|NRLMSISE output
**NRLMSISE-00** je empirický, globálny matematický model zemskej atmosféry. Je to model teploty a hustoty vzduchu v závislosti od výšky od zemského povrchu.

## Externé odkazy
*NRL NRLMSISE-00 stránka 
*Skompilovaná knižnica a zdrojový kód GUI
*viac atmosférických modelov z NASA 
*publikácia 
*zdrojový kód pre jazyk C

Kategória:Atmosféra
Milonga

**Milonga** je ľudový tanec pochádzajúci z Argentíny, ktorý vychádza z tanca candombe. Typom krokov je podobný argentínskemu tangu (aj keď podstatne jednoduchší), ale je rýchlejší a rytmickejší. Charakter milongy (na rozdiel od tanga) je veselý a hravý. Z hudobného hľadiska sa milonga zapisuje v 2/4 rytme, akcenty sú na 1., 4. a 7. osmine, niekedy tiež ešte na 2. a 5. osmine.

Slovom **milonga** sa ale tiež označuje miesto, kde verejnosť tancuje (napr. tančiareň, klub, bar), či už na živú alebo reprodukovanú hudbu, najmä tri tance: tango, milongu a vals (niekedy sa hovorí tiež *[[Kreoli|kreolský]] vals*). Pravdepodobne najväčšia koncentrácia milongy je v „rodisku“ argentínskeho tanga, teda v Buenos Aires.

Pozn.: Obidva významy sú rovnako časté; ich odlišovanie vychádza z kontextu.

## Zdroj

## Externé odkazy
Odkazy na stránky o tangu na Slovensku:
* http://www.tangoargentino.sk
* http://www.porquetango.sk  (slovenská hudobná formácia, špecializujúca sa hudbu argentínskeho tanga a hudbu argentínskeho skladateľa A. Piazzollu) 

Odkazy na stránky o tangu v Česku:
* http://www.caminito.cz (tango v Prahe: milongy, lekcie, koncerty, hitparáda, galéria)
* http://www.tangoimperial.cz  (ďalšia stránka o tangu v Prahe)
* http://www.argtango.com (tango v Brne)
* http://www.buenosairestango.cz (stránka profesora Univerzity Tanga žijúceho v Prahe)

Kategória:Tanec
Uliči

**Uliči** (po rusky: *Уличи*), v niektorých letopisoch **Uluči**, **Ugliči**, **Ulutiči** či **Ľutiči** alebo **Lučania** sú východoslovanský kmeň obývajúci v rozmedzí 8. - 10. storočia územia okolo nižného toku rieky Dneper a Južný Bug a tiež pobrežia Čierneho mora. V Povesti dávnych liet sa o nich píše:


*„Улучи и тиверьцы седяху бо по Днестру, приседяху к Дунаеви. Бе множьство их; седяху по Днестру оли до моря, и суть гради их и до сего дне.“*


Ich hlavným mestom bol Peresečeň. V prvej polovici 10. storočia bránili svoju nezávislosť od Kyjevskej Rusi, tak-či-tak boli nútení priznať jej zvrchovanosť nad nimi a stať sa jej súčasťou. V neskoršom období boli spolu s kmeňmi Tivercov vytlačení Pečenehmi na sever, kde sa spojili s kmeňom Volyňanov. Naposledy sa v letopisoch spomínajú v 70. rokoch 10. storočia.

## Referencie
#  G. V. Vernadskij: Dejiny Ruska -  Vznik Kyjevskej Rusi (839 — 878) 
#  Povesť dávnych liet: Moskva, Leningrad: 1950, zv. 1, str. 14, 210.

Kategória:Slovania
Večerník

**Večerník** môže byť:
* noviny vychádzajúce pred večerom, pozri večerník (typ novín)
* bratislavské noviny 1956 – 2006, pozri Večerník (Bratislava)
* banskobystrické noviny 1993 – 1999, pozri Večerník (Banská Bystrica)
* brnianske noviny 1991 – 1992, pozri Večerník (Brno)
* česká spravodajská relácia vysielaná v prvej polovici 90. rokov 20. stor., pozri Večerník (televízna relácia)

## Pozri aj
*Večerník všetkých Bratislavčanov (2001 – ?)
*Žilinský večerník
*Prešovský večerník
*Prostějovský večerník
*Olomoucký večerník
*Večerník Praha (1991 – 2003)
*Brněnský večerník
*Ostravský večerník
David Depetris

**David Alberto Depetris** známy aj ako **David Depetris** (* 11. november 1988, San Jorge) je argentínsky futbalista hrajúci za slovenský klub FK Dukla Banská Bystrica

## Trnava
V januári 2019 sa Depetris po dlhodobom zahraničnom pôsobení vrátil na Slovensko. Za Trnavu nastúpil na jar v 9 zápasoch a strelil 2 góly. Prvý gól po návrate do Fortuna ligy dal hneď pri svojom debute, na Štadióne Pod Dubňom skóroval do siete domácej Žiliny. Zápas sa skončil . Druhýkrát skóroval taktiež vonku, a to pri víťazstve  na štadióne Nitry.

## Trenčín
18. júna 2019 oznámil AS Trenčín návrat Davida Depetrisa do svojho tímu po 7 rokoch.

## Referencie


## Zdroj

Kategória:Argentínski futbalisti
Kategória:Hráči Atlético de Rafaela
Kategória:Hráči FK AS Trenčín
Kategória:Hráči Çaykur Rizespor
Kategória:Hráči Almere City FC
Kategória:Hráči SK Sigma Olomouc
Kategória:Hráči FC Spartak Trnava
Kategória:Hráči Club Atlético Huracán
Kategória:Futbaloví útočníci
Kôprovník štetinolistý

**Kôprovník štetinolistý** (lat. *Meum athamanticum* Jacq.) je trváca, 20 - 60cm vysoká horská bylina.

## Použitie
Koreň (*Radix mei athamantici*) obsahuje 0,6 % éterického oleja, ktorého vôňa pripomína ligurček, dalej živicu, gumu. Koreň sa v ľudovej liečbe používal pri rozličných kataroch na posilnenie žalúdka. Podobne sa používa koreň v zverolekárstve.

## Galéria

Meum athamanticum (aka).jpg
Meum athamanticum - close-up (aka).jpg
Bärwurz 0505211.jpg
Meum athamanticum MHNT.BOT.2004.0.397.jpg


## Iné projekty

Kategória:Zelerovité
Kategória:Liečivé rastliny
Kategória:Flóra na Slovensku
Tiverci

**Tiverci** (, ) sú východoslovanský kmeň, ktorý sa v 9. storočí usídlil v oblasti riek Dnester, Prut a Dunaj vrátane územia Budžaku na pobreží Čierneho mora a území dnešného Moldavska a Ukrajiny. Prvý raz sa tento kmeň v Povesti dávnych liet spomína spoločne s ostatnými slovanskými kmeňmi v 9. storočí v súvislosti s opisom kmeňov obývajúcich územie budúcej Besarábie:


*„Улучи и тиверьцы седяху бо по Днестру, приседяху к Дунаеви. Бе множьство их; седяху по Днестру оли до моря, и суть гради их и до сего дне...“*


Zo západu ich územie ohraničovali Valasi a z východu kočovné turko-tatárske kmene. Aktívne sa preto zúčastňovali na vojenských ťaženia Olega a Igora I. v rokoch 904 a 944. V polovici 10. storočia sa územie Tivercov stalo súčasťou Kyjevskej Rusi. Po rozmachu feudálnej rozdrobenosti Kyjevskej Rusi už čím ďalej tým ťažšie mohli obrániť svoje obývané územia od častých nájazdov Pečenehov a Polovcov, a preto sa pod ich tlakom postupne presunuli na sever k iným slovanským kmeňom.

V oblasti ich pôvodného osídlenia však pravdepodobne ostali stopy po niekoľkých slovanských kruhových osídleniach a hradiskách, ktoré sa spájajú s pôsobením slovanského kmeňa Tivercov, tých, ktorých spomínajú kroniky - Aľčedar, Jekimaucy, Carevka, Ruď a iné.

V 13. - 14. storočí pozostatky kultúry Tivercov prijali za svoje polokočovní obyvatelia románskeho pôvodu (Moldavčania) a tie sa potom odrazili v ich kultúre a každodennom živote. Na severe sa títo nasledovníci stali o niekoľko sto rokov súčasťou ukrajinského národa a ich najzápadnejšia časť Moldavska (Bukovina) sa postupne začala romanizovať.

## Poznámky
#  Hradiská s takmer kruhovým pôdorysom a priemerom okolo 80 metrov, ktoré od nepriateľov oddeľovala asi 4 metrová jama okolo neho a vysoké steny. Tu sa našlo množstvo predmetov, ktoré boli identické s tými čo vlastnili obyvatelia Kyjevskej Rusi. Je čiastočne zrejmé, že sem tieto predmety boli dovezené z Kyjeva.

## Referencie


Kategória:Slovania
Michal Polák (novinár)

**Michal Polák**, BSc, MSc, PhD. je slovenský ľavicový intelektuál, filozof a ekonóm. 

## Životopis
Pochádza z rodiny intelektuálov (matka - novinárka a spisovateľka Gabriela Rothmayerová, otec novinár Emil Polák. Je absolventom London School of Economics. 

## Publikačná činnosť

"V rokoch 1996-2001 a 2003-2004 pracoval v bývalej slovenskej redakcii zahraničného vysielania BBC. Do roku 2006 spravoval webovú stránku hej rup!, ktorá vznikla v roku 1999 s cieľom "dať priestor názorom dôsledne protikladným k existujúcemu spoločenskému poriadku."   V rokoch 2006-2008 bol šéfredaktorom časopisu Slovo . Články a komentáre publikuje aj v ďalších médiách, napríklad v internetovom periodiku Britské listy  alebo na blogu SME. Zaoberá sa predovšetkým aktuálnymi politickými otázkami, sociálnou problematikou a situáciou v slovenskom socialistickom a sociálno-demokratickom hnutí. V júli 2012 spolupracoval na projekte *[[Ľavé spektrum 2012]]* .

### Významné publikácie
* POLÁK, Michal. *Hlavou proti vetru*. 1. vyd. Bratislava: CCW Bratislava v spolupráci so SOK Praha, 2011. ISBN 978-80-89166-35-0

## Referencie

Kategória:Slovenskí novinári
Kategória:Slovenskí publicisti
Bazilika Sedembolestnej Panny Márie

**Bazilika Sedembolestnej Panny Márie** je bazilika (bazilika minor) v Šaštíne-Strážach, jedna z najvýznamnejších bazilík na Slovensku.

Stavať sa začala v roku 1736, postavená bola podľa plánov Mateja Vépiho. Baziliku každoročne navštívi niekoľko desiatok tisíc pútnikov, predovšetkým na Slávnosť zoslania Ducha Svätého (Turíce) a Slávnosť Panny Márie Sedembolestnej (15. septembra). Bazilika je spätá so sochou Sedembolestnej Panny Márie z roku 1564. Uctievanie tejto sochy povolil arcibiskup Imrich Esterházi v roku 1732. Je to neskorogotická podunajská práca, autor nie je známy. Nachádza sa na neskorobarokovom oltári a je základom šaštínskeho typu piet. Baziliku maliarsky vyzdobil Jean Joseph Chamant a Lukáš Kraker.

Za baziliku menšiu bol chrám vyhlásený v roku 1964.

Bazilika bola vyhlásená aj za pútnické miesto bratislavskej eparchie, s púťami ktoré sa tu od r. 2009 každoročne konajú v deň Spolutrpiacej Bohorodičky (v sobotu po sviatku Najsladšieho Pána, Boha a Spasiteľa Ježiša Krista, Milujúceho ľudí; teda na posledný pohyblivý sviatok po Pasche).

## Referencie


## Pozri aj
* Slovenská mariánska cesta
* Medzinárodná diaľková trasa I23

## Iné projekty

## Literatúra
* Mons. Viliam Judák: "Chrámy s titulom basilica minor na Slovensku." In: *Pútnik svätovojtešský : Kalendár na rok 2010.* Zostavili Mária Vyskočová a Slavomír Ondica. Trnava : Spolok svätého Vojtecha, 2009, s. 34-53. ročník 138 ISBN 978-80-7162-769-2

## Externé odkazy
* Oficiálna stránka
* Informácie o bazilike 

Kategória:Šaštín-Stráže
Šaštín
*
Kategória:Baziliky minor na Slovensku
Šaštín
Ongăl

**Ongăl** (po bulharsky: *Онгъл*) je historická oblasť, ktorá sa pravdepodobne nachádzala pri rieke Dneper a Dunaj v dnešnom Rumunsku, na Ukrajine a Moldavsku (Budžak). Dodnes sa však ohľadom lepšej špecifikácie daného územia vedú spory.

Nedávno boli pri dedine Nikolicel nájdené základy hradiska spolu s plánom, ktorý je presnou kópiou hradiska v Pliske, má však dvakrát väčšiu plochu (48 km²). Rumunskí archeológovia sa vyslovili za názor, že vykopané základy mesta sú prvým hlavným mestom chána Asparucha. Po zničení Veľkého Bulharska Chazarmi v roku 668 sa tu Asparuch so svojím národom usídlil. Práve v tejto oblasti sa odohrala bitka v roku 680, v ktorej bulharská armáda chána Asparucha porazila vojská Byzantskej ríše Konštantína IV.. Po vyhratej bitke chán prešiel cez Dunaj a usídlil sa na územiach pri pohorí Stará planina, kde postavil nové hlavné mesto - Pliska, čo mnohí historici považujú za počiatok zrodu Dunajského Bulharska.

## Pozri aj
* Budžak

Kategória:Historické územia
Kategória:Dejiny Bulharska
Štruktúrny konštitučný vzorec

**Štruktúrny konštitučný vzorec** určuje poradie navzájom zlúčených atómov (H–O–H, H2–C=C–H2).

## Pozri aj
* Chemický vzorec

Kategória:Chemická štruktúra
Štruktúrny elektrónový vzorec

**Štruktúrny elektrónový vzorec** znázorňuje usporiadanie valenčných elektrónov. Elektrón = bodka, elektrónový pár = čiarka. H–O–H , O=C=O (čiarky nad O (kyslíkom) aj pod ním).

## Pozri aj

* Chemický vzorec

Kategória:Chemická štruktúra
Tommy Lee Jones

**Tommy Lee Jones** (* 15. september 1946, San Saba, Texas, USA) je americký herec a režisér, držiteľ filmových cien ako Oscar, Zlatý Glóbus a Emmy. Je známy rolami vo filmoch ako *[[Utečenec (film)|Utečenec]]*, záporný hrdina Two Face *[[Batman navždy]]*, ako Agent K vo filme *[[Muži v čiernom]]* a ako šerif Ed Tom Bell v snímke *[[Táto krajina nie je pre starých]]*.

## Iné projekty

 
## Externé odkazy
* 
* 

Kategória:Filmoví herci USA
Kategória:Filmoví režiséri USA
Kategória:Držitelia Oscara za najlepší mužský herecký výkon vo vedľajšej úlohe
Kategória:Držitelia ceny Emmy za najlepší mužský herecký výkon v miniseriáli alebo televíznom filme
Kategória:Hollywoodsky chodník slávy
Kategória:Osobnosti z Texasu
Kategória:Absolventi Harvard University
Kategória:Držitelia Screen Actors Guild Award
Racionálny vzorec

**Racionálny vzorec** vyjadruje charakteristické atómové zoskupenia. 
(Napr. dusitan amónny: stechiometrický vzorec H2NO, racionálny vzorec NH4NO2)

## Pozri aj
*Chemický vzorec

Kategória:Chemická štruktúra
Timokracia

**Timokracia** je forma vlády, v ktorej sú práva občanov odstupňované na základe veľkosti ich majetku.

V starovekých Aténach zaviedol timokratickú ústavu reformátor Solón v roku 594/593 pred Kr. Rozdelil obyvateľstvo Atiky na štyri majetkové vrstvy a na základe toho odstupňoval ich politické práva: prvé dve najmajetnejšie triedy mohli voliť a byť volení – mohli zastávať úrady, príslušníci tretej a štvrtej triedy mohli len voliť. Solónova reforma umožnila bohatým remeselníkom a obchodníkom získať väčšie politické práva, ktoré dovtedy mala predovšetkým rodová aristokracia, ktorá opierala svoju moc o vlastníctvo pôdy. 

Podobnú ústavu zaviedol v Ríme v polovici 6. storočia pred Kr. šiesty rímsky kráľ Servius Tullius, ktorý rozdelil obyvateľstvo Ríma na šesť tried a každá trieda mala v ľudovom zhromaždení toľko hlasov, koľko stavala tzv. centúrií (stotín). Na základe tohto rozdelenia zriadil aj nový tzv. stotinový snem (*comitia centuriata*). Reformy Servia Tullia oslabili rodové zriadenie a posilnili moc bohatých obyvateľov Ríma. 

Kategória:Formy vlády
Bitka pri Kamenci Podolskom

**Bitka pri Kamenci Podolskom** tiež známa ako **Hubeho kotol** bola ozbrojeným stretnutím na východnom fronte cez druhú svetovú vojnu. Bola súčasťou Dnepersko-karpatskej útočnej operácie.

Koncom februára v roku 1944 prenikla Červená armáda ďalej na západ a jej vrchné velenie pripravovalo útok troch ukrajinských frontov na nemecké zoskupenia v západnej Ukrajine. Hlavný úder mal prebiehať z priestore Dubna – Šepetovka – Ľubar vo všeobecnom smere na Černovice, ktorý mal zničiť Podolsko-kamenecké zoskupenie nemeckých vojsk. 4. marca bol zahájený útok proti severnému krídlu, pri ktorom sa sovietskym vojskám podarilo preraziť frontu a učiniť hlboký vlom. 7. marca 1944 došlo k ťažkým bojom, keď sa nemecká armáda pokúšala z tejto situácie vymanévrovať. Útok sovietskych vojsk však pokračoval a tá prekročila Južný Bug a postupovala k rieke Dnester. 16. marca obsadili jednotky 2. ukrajinského frontu železničnú trať Ľvov - Odesa a vyradili hlavnú nemeckú zásobovaciu tepnu. 26. marca prekročila Červená armáda rumunskú hranicu. 1. ukrajinský front útočil ďalej na západ a 29. marca obsadil mesto Černovice. Došlo k situácii, pri ktorej bola v kotli medzi Bugom a Dnestrom obkľúčená nemecká 1. tanková armáda a na dolnom Dnepri izolovaná nemecká 6. armáda. Sovietsko-nemecký front o dĺžke takmer  bol roztrieštený a nemeckej armáde hrozila katastrofa. V ťažkej situácii maršal Erich von Manstein pripravil plány úniku obkľúčených vojsk. Severnej skupine nemeckých vojsk sa podarilo z obkľúčenia uniknúť pomerne ľahko, ale situácia južnej skupiny v priestore Kamianec-Podiľskyj sa vyvíjala podstatne horšie. Aj tu sa však za ťažkých strát obkľúčené vojská z obkľúčenia prebili a Mansteinovi sa podarilo stabilizovať front. Operácia si na nemeckej strane vyžiadala okolo 35 000 mŕtvych, zajatých a nezvestných vojakov. 

Bitka skončila síce sovietskym víťazstvom, ale Červenej armáde sa nepodarilo využiť situáciu, zničiť obkľúčené vojská a zahájiť mohutnejší postup do otvorenej nemeckej obrany. Dňa 14. apríla 1944 oslobodili sovietske jednotky Ternopiľ a Červená armáda prešla do obrany. Maršal Erich von Manstein bol po tejto akcii Hitlerom odvolaný a poslaný do dôchodku.

## Zdroj

Kategória:Bitky druhej svetovej vojny
Kategória:Bitky v Sovietskom zväze
Kategória:Bitky na Ukrajine
Kategória:Bitky Nemecka počas druhej svetovej vojny
Kategória:Bitky Sovietskeho zväzu počas druhej svetovej vojny
Kategória:Bitky v 1944